b"\n_START_ARTICLE_\nGabriel Auguet i Roset\n_START_SECTION_\nBiografia\n_START_PARAGRAPH_\nEra fill d'una fam\xc3\xadlia humil i carlina. Va estudiar tota la carrera eclesi\xc3\xa0stica en el Seminari Conciliar de Vic, essent ordenat sacerdot el septembre de 1900. El 14 de mar\xc3\xa7 de 1901 qued\xc3\xa0 incorporat a la di\xc3\xb2cesi de Barcelona, i va ser successivament vicari de Cardedeu, de Tiana, de Sant Cugat del Vall\xc3\xa8s i de Caldes de Montbui; regent de La Costa del Montseny i despr\xc3\xa9s rector d'aquesta darrera parr\xc3\xb2quia, previa oposici\xc3\xb3._NEWLINE_El 6 de juliol de 1912, el bisbe Laguarda, qui ja tenia projectada una gran obra de reconstrucci\xc3\xb3 de l'esgl\xc3\xa9sia del Carme de Barcelona, la qual havia estat destruida durant la Setmana Tr\xc3\xa0gica en ser incendiat el convent de les Jer\xc3\xb2nimes, on radicava el temple, nomen\xc3\xa0 el doctor Auguet ec\xc3\xb2nom de dita parr\xc3\xb2quia sense temple. Segons el quinzenal tradicionalista Llibertat, el bisbe Laguarda feia elogis de les dots d'organitzador d'Auguet i el considerava identificat amb la seva obra. _NEWLINE_El septembre de 1910 obtingu\xc3\xa9 en la Universitat Pontif\xc3\xadcia de Tarragona el grau de Llicenciat en Sagrada Teologia amb l'honrosa qualificaci\xc3\xb3 de \xc2\xabNemine discrepante\xc2\xbb i el 29 de septembre de 1914, en la mateixa Universitat, se li don\xc3\xa0 el grau de doctor amb id\xc3\xa8ntica qualificaci\xc3\xb3. En octubre de 1910 va fer oposicions a una canongia vacant a la Seu Barcelonina, va aprovar per unanimitat els exercicis literaris i el 28 de juliol de 1915 seria elegit canonge penitencier de la Catedral de Barcelona. _NEWLINE_Destac\xc3\xa0 com a escriptor, amb inclinaci\xc3\xb3 especial a la Sociologia. Essent ell mateix fill del proletariat, era conven\xc3\xa7ut de la necessitat de l'elevaci\xc3\xb3 material i intel\xc2\xb7lectual de l'obrer d'acord amb les doctrines de l'Esgl\xc3\xa9sia, i va vessar en una serie d'articles sobre la q\xc3\xbcesti\xc3\xb3 social en el setmanari setmanari igualad\xc3\xad Sometent (1905-1911) la seva preocupaci\xc3\xb3 per les classes necessitades. Despr\xc3\xa9s escrigu\xc3\xa9 el llibre \xc2\xabLa ense\xc3\xb1anza social de Balmes y la Enc\xc3\xadclica Rerum Novanim de S. S. Le\xc3\xb3n Xlll\xc2\xbb editat per la biblioteca del setmanari tradicionalista barcelon\xc3\xad La Bandera Regional.  _NEWLINE_Va continuar vinculat a la Comuni\xc3\xb3 Tradicionalista i segu\xc3\xad la pol\xc3\xadtica d'oposici\xc3\xb3 al nacionalisme catal\xc3\xa0 del bisbe Enric Reig i Casanova, qui el va proposar per a bisbe de la Seu d'Urgell. L'any 1919 el doctor Auguet va defensar la Uni\xc3\xb3 Mon\xc3\xa0rquica Nacional, utilitzant-ne la Casa Social cat\xc3\xb2lica com a centre electoral. _NEWLINE_L'any 1924 va participar en el Congr\xc3\xa9s Eucar\xc3\xadstic Internacional d'Amsterdam amb un grup de fidels cat\xc3\xb2lics socis de l'Apostolat de l'Oraci\xc3\xb3 de Barcelona. A l'octubre del 1931 va oficiar a la catedral de Barcelona les ex\xc3\xa8quies pel pretendent Jaume de Borb\xc3\xb3 i de Borb\xc3\xb3-Parma._NEWLINE_Fou marmessor de la viladecanenca Magdalena Modolell, qui va donar la Torre Modolell i el seu jard\xc3\xad a la ciutat. En el seu honor s'anomen\xc3\xa0 un carrer de Viladecans carrer del Canonge Dr. Auguet."